Diari Oficial de la Generalitat Valenciana


Sumari del DOGV 4233, del 22-04-2002 (2002/3820)

Informació pública del projecte d'urbanització del programa d'actuació integrada del sòl urbanitzable dels sectors R-7, R-8 i R-9 del Pla General d'Ordenació Urbana de San Antonio de Benagéber.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4233

Data del DOGV
:   22-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3820


Organisme emissor
:   Ajuntament de San Antonio de Benagéber

Tipus de document
:   Anunci

Informació pública del projecte d'urbanització del programa d'actuació integrada del sòl urbanitzable dels sectors R-7, R-8 i R-9 del Pla General d'Ordenació Urbana de San Antonio de Benagéber. [2002/F3820]
  
Mitjançant l'acord plenari de l'Ajuntament de San Antonio de Benagéber, en la sessió de data 2 de juliol de 2001, es va aprovar el programa d'actuació integrada del sòl urbanitzable dels sectors R-7, R-8 i R-9, i es va decidir la gestió indirecta i l'adjudicació a la mercantil Urbanizaciones Albacete, SA. Posteriorment, el Ple d'aquest mateix ajuntament, en la sessió de data 26 d'octubre de 2001, va adoptar entre altres l'acord de donar l'autorització exigida per la legislació urbanística valenciana, a fi de cedir la condició d'agent urbanitzador que tenia Urbanizaciones Albacete, SA, a favor de Masía de Monte Sano, SL.
  
L'aprovació definitiva de la revisió del Pla General d'Ordenació Urbana de San Antonio de Benagéber va ser publicada en el Butlletí Oficial de la Província de València número 16 de l'any 2001, de data 19 de gener del mateix any.
  
Presentats els projectes d'urbanització, i considerant el que s'estableix en l'article 53, en relació amb el 45 i 46, de la Llei 6/1994, de 15 de novembre, de la Generalitat Valenciana, Llei Reguladora de l'Activitat Urbanística de la Comunitat Valenciana, per mitjà del Decret d'Alcaldia número 12/2002 es va aprovar sotmetre a informació pública els projectes d'urbanització indicats, amb la documentació annexa, per un termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
La referida documentació, com també l'expedient administratiu, es podran consultar a les oficines municipals (Oficina Tècnica), i es podran presentar durant el termini indicat en el paràgraf anterior les al·legacions que s'estimen convenients.
  
Havent-se previst la possibilitat de supòsits regulats en l'article 59.4 de la Llei de 30/1992, de Règim Jurídic de les Administracions Públiques i del Procediment Administratiu Comú (modificada per la Llei 4/1999), i perquè valga de notificació, prèviament s'ha exposat al tauler d'edictes de l'ajuntament la relació de la totalitat de titulars i domicilis, als efectes pertinents.
  
Així mateix, i amb independència del que s'ha esmentat anteriorment, cal tenir en compte que el coeficient R de retribució de l'urbanitzador es fixa en 0,55 (pagament a aquest de les càrregues d'urbanització mitjançant terrenys, fórmula elegida en el programa), a l'efecte que cada propietari, una vegada realitzada la informació pública del projecte d'urbanització, i li siga notificada l'aprovació d'aquest, siga coneixedor de la proporció de terrenys amb la qual retribuirà l'urbanitzador, i que en el cas de voler el pagament en metàl·lic, opte per a aquest, dins del termini de 10 dies a partir de la notificació, en les condicions exigides per l'article 71.3 de la Llei Reguladora de l'Activitat Urbanística.
  
Cosa que es comunica perquè se'n prenga coneixement i efectes, amb l'advertiment que la resolució que mitjançant aquest acte es notifica és definitiva en via administrativa, i contra aquesta es poden interposar els recursos següents:
  
1. Amb caràcter potestatiu, el de reposició en el termini d'un mes davant del mateix òrgan que haguera dictat l'acte que es recorre. Dins del termini del mes següent al d'interposició, s'haurà de resoldre; en el cas que no es resolga en aquest termini s'entendrà desestimat presumptament i es podrà interposar el contenciós administratiu.
  
2. Recurs contenciós administratiu davant del corresponent jutjat contenciós administratiu de València, que podrà interposar en el termini de dos mesos. Aquest termini comptarà des de la notificació de l'acte si no s'ha utilitzat el potestatiu, o des de la notificació de la resolució d'aquest recurs, si n'hi ha.
  
En el cas de desestimació presumpta del recurs potestatiu de reposició el termini serà de sis mesos a partir de la data en què aquella es produïsca.
  
Tot això sense perjudici de poder exercitar qualsevol altre recurs que s'estime pertinent segons dret.